ai4bharat/Pralekha huggingface dataset:
अर्थ मंत्रालय
महागाई नियंत्रणात ठेवण्यासाठी सरकारने केलेल्या उपाययोजना
नवी दिल्ली, 7 डिसेंबर 2021
महागाई नियंत्रणात ठेवण्यासाठी सरकारने विविध उपाययोजना केल्या आहेत. केंद्रीय अर्थ राज्यमंत्री पंकज चौधरी यांनी आज राज्यसभेत एका प्रश्नाच्या लेखी उत्तरात ही माहिती दिली.
अधिक माहिती देताना चौधरी म्हणाले की यामध्ये खालील काही उपाययोजना समाविष्ट आहेत:
कच्चे तेल/पेट्रोलियम उत्पादने: पेट्रोल आणि डिझेलच्या किमती नियंत्रणात ठेवण्यासाठी केंद्र सरकारने पेट्रोल आणि डिझेलवरील केंद्रीय उत्पादन शुल्कात 4.11.2021 पासून अनुक्रमे 5 आणि 10 रुपयांनी कपात केली आहे. त्याला प्रतिसाद देत अनेक राज्य सरकारांनीही पेट्रोल आणि डिझेलवरील मूल्यवर्धित कर कमी केला आहे. देशभरात पेट्रोल आणि डिझेलच्या किरकोळ किंमती कमी झाल्या आहेत.
जीवनावश्यक वस्तू: प्रमुख जीवनावश्यक वस्तूंच्या किमतीवर सरकारकडून नियमितपणे लक्ष ठेवले जात असून वेळोवेळी सुधारात्मक कारवाई करण्यात आली आहे.
डाळी :i) 2021-22 साठी 23 लाख मेट्रिक टन अतिरिक्त साठ्याचे उद्दिष्ट मंजूर करण्यात आले आहे. राज्यांना पुरवठा तसेच खुल्या बाजारातील विक्रीद्वारे किमती कमी करण्यासाठी हा साठा वापरला जातो  साठेबाजी रोखण्यासाठी जुलै 2021 मध्ये अत्यावश्यक वस्तू कायदा, 1955 अंतर्गत काही डाळींवर साठवणूक मर्यादा लादण्यात आली.  31 डिसेंबर 2021 पर्यंत तूर आणि उडीद डाळींना ' मुक्त' श्रेणीत ठेवून आयात धोरणात बदल.  मसूरवरील मूलभूत आयात शुल्क आणि कृषी पायाभूत सुविधा आणि विकास उपकर अनुक्रमे शून्य आणि 10% पर्यंत कमी आला.  2.5 लाख मेट्रिक टन उडीद आणि 1 लाख मेट्रिक टन तूरडाळीच्या वार्षिक आयातीसाठी म्यानमारबरोबर 5 वर्षांचा सामंजस्य करार करण्यात आला तर आणि मोझांबिकबरोबर 2 लाख मेट्रिक टनतूरडाळीच्या आयातीसाठी सामंजस्य करार आणखी 5 वर्षांसाठी वाढवण्यात आला आहे.
खाद्यतेल: खाद्यतेलाच्या किमती कमी करण्यासाठी, खाद्यतेलांवरील आयात शुल्क तर्कसंगत करण्यात आले आहे आणि 31 मार्च 2022 पर्यंत साठेबाजी टाळण्यासाठी साठवणुकीवर मर्यादा आणण्यात आली आहे.
खाद्यतेलांवरील राष्ट्रीय अभियान- पाम तेलाच्या देशांतर्गत उत्पादन आणि उपलब्धतेला प्रोत्साहन देण्यासाठी 11,040 कोटी रुपये खर्चाला मंजुरी देण्यात आली आहे.
ग्रामीण आणि शहरी दोन्ही भागातील दुर्बल घटकांच्या हिताचे रक्षण करण्यासाठी हाती घेतलेल्या विविध उपक्रमांची माहिती देताना चौधरी म्हणाले की, देशातील कोविड-19 महामारीच्या पार्श्वभूमीवर, देशातील सुमारे 80 कोटी राष्ट्रीय अन्न सुरक्षा कायदा  लाभार्थ्यांना मोफत अन्नधान्य देण्यासाठी प्रधानमंत्री गरीब कल्याण अन्न योजना  एप्रिल 2020 मध्ये सुरु करण्यात आल्यानंतर आधी 3 महिन्यांच्या कालावधीसाठी एप्रिल ते जून 2020 पर्यंत आणि नंतर 5 महिन्यांसाठी जुलै ते नोव्हेंबर 2020 पर्यंत वाढविण्यात आली.
R.Aghor/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 190
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 177.79 cr vaccine doses have been administered so far under Nationwide Vaccination Drive
- India's Active caseload currently stands at 85,680
- Active cases stand at 0.20%
- Recovery Rate currently at 98.60%
- 14,123 recoveries in the last 24 hours increases Total Recoveries to 4,23,38,673
- 7,554 new cases recorded in the last 24 hours
- Daily positivity rate 
- Weekly Positivity Rate 
- 76.91 cr Total Tests conducted so far; 7,84,059 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 2 मार्च 2022
आरोग्य मंत्रालयाची कोविड-19 घडामोडींवरील माहिती
देशात गेल्या 24 तासात कोविड प्रतिबंधात्मक लसींच्या एकूण 8 लाखांपेक्षा अधिक मात्रा  देण्यात आल्या आहेत, त्यामुळे आतापर्यंत देशात 177.79 कोटींच्या वर  लसींच्या मात्रा देण्यात आल्या. आज सकाळी सात वाजेपर्यंत प्राप्त झालेल्या प्राथमिक अहवालात म्हटले आहे. एकूण 2,05,01,806 सत्राद्वारे ह्या मात्रा देण्यात आल्या.
गेल्या 24 तासात, 14,123 रुग्ण बरे झाले आहेत, त्यामुळे  बरे झालेल्या एकूण रुग्णांची संख्या आता 4,23,38,673 इतकी झाली आहे. परिणामी, रुग्ण बरे होण्याचा दर 98.60% इतका झाला आहे.
गेल्या 24 तासात 7554 नव्या रुग्णांची नोंद झाली. देशात सध्या उपचाराधीन रुग्णांची संख्या 85,680 वर आली आहे. उपचाराधीन रुग्ण संख्येचे प्रमाण एकूण रुग्णसंख्येच्या 0.20% आहे.
देशभरात कोविड चाचण्या करण्याची क्षमता वाढवण्यात आली आहे. गेल्या 24 तासात, एकूण 7,84,059 जणांच्या चाचण्या करण्यात आल्या. भारतात आतापर्यंत 76.91 कोटींपेक्षा अधिक  चाचण्या करण्यात आल्या आहेत. देशात चाचण्यांची क्षमता वाढवण्यात आली असून, सध्या देशात कोविडचा साप्ताहिक पॉझिटीव्हीटी दर 1.06% इतका तर दैनंदिन पॉझिटिव्हीटी दर 0.96% इतका आहे.
इतर अपडेट्स :
महत्त्वाचे ट्विट्सN.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 112
पंतप्रधान कार्यालय
भारतरत्न बाबासाहेब डॉ. भीमराव आंबेडकर यांना महापरिनिर्वाण दिनानिमित्त पंतप्रधानांनी वाहिली श्रद्धांजली
पंतप्रधान नरेंद्र मोदी यांनी भारतरत्न बाबासाहेब डॉ. भीमराव आंबेडकर यांना महापरिनिर्वाण दिनानिमित्त आदरांजली वाहिली आहे. पंतप्रधानांनी संसदेत बाबासाहेबांना पुष्पांजली वाहिली.
आपल्या ट्विट संदेशात पंतप्रधान म्हणाले;
"भारतरत्न बाबासाहेब डॉ. भीमराव आंबेडकर यांना त्यांच्या महापरिनिर्वाण दिनी विनम्र श्रद्धांजली."
डॉ. आंबेडकर यांना महापरिनिर्वाण दिनानिमित्त विनम्र अभिवादन."
वित्त आयोग
आरोग्य क्षेत्रातील उच्च स्तरीय समूहासह पंधराव्या वित्त आयोगाची बैठक
(नवी दिल्ली, 20 मे 2020
आरोग्य क्षेत्रातील उच्चस्तरीय समूहासह  पंधराव्या वित्त आयोगाची बैठक 21 मे, 2020 रोजी आभासी परिषदेद्वारे आयोजित केली जाईल.
एम्सचे संचालक डॉ रणदीप गुलेरिया यांच्या अध्यक्षतेखाली आणि आरोग्य क्षेत्रातील नामांकित व्यावसायिकांसह पंधराव्या वित्त आयोगाने मे, 2018 मध्ये आरोग्य क्षेत्रातील उच्चस्तरीय समूहाची  स्थापना केली होती. या समूहाने आपला अंतिम अहवाल ऑगस्ट, 2019 मध्ये सादर केला होता आणि त्यातील काही महत्त्वाच्या शिफारसी सन 2020-21 वर्षातील 15 व्या वित्त आयोगाच्या पहिल्या अहवालात समाविष्ट केल्या गेल्या.
कोविड-19 च्या संकटामुळे नुकत्याच झालेल्या घडामोडींच्या पार्श्वभूमीवर आरोग्य क्षेत्राला सर्वोच्च प्राधान्य देणाऱ्या 15 व्या वित्त आयोगाने आता या उच्चस्तरीय समूहाला पुन्हा नव्याने गठबंधित करण्याचा निर्णय घेतला आहे.
सध्याच्या कोविड-19 महामारीच्या पार्श्वभूमीवर उच्चस्तरीय समूहाला त्याच्या मूळ शिफारसींचा आढावा घेण्यास सांगण्यात आले आहे. आरोग्यक्षेत्रातील मूलभूत सुविधांच्या  संदर्भात आरोग्य मनुष्यबळाची आवश्यकता  आणि 2021-22 ते 2025-26 पर्यंतच्या संसाधनांच्या अंदाजे आवश्यकतेचे पुनर्मूल्यांकन करण्याची त्वरित आवश्यकता आहे. पुढे या खाजगी क्षेत्राच्या वर्धित भूमिकेसह या आवश्यकतांसाठी वित्तपुरवठा करणार्या यंत्रणेचे गंभीरपणे परीक्षण करणे आवश्यक आहे.
यापूर्वीच्या उच्चस्तरीय समूहात एम्सचे संचालक डॉ. रणदीप गुलेरिया; नारायण हेल्थ सिटीचे अध्यक्ष डॉ. देवी शेट्टी, महाराष्ट्र आरोग्य विज्ञान विद्यापीठाचे कुलगुरू डॉ. दिलीप गोविंद म्हैसेकर, मेदांता सिटीचे डॉ. नरेश त्रेहान, कार्डिओ थोरॅसिक सर्जरी आर.जी. कर वैद्यकीय महाविद्यालयाचे प्राध्यापक आणि विभाग प्रमुख डॉ.भाबतोष बिस्वास, आणि पब्लिक हेल्थ फाउंडेशन ऑफ इंडियाचे अध्यक्ष प्राध्यापक के. श्रीनाथ रेड्डी यांच्या व्यतिरिक्त नवी दिल्लीतील लिव्हर अँड बिलीरी सायन्सेसचे  संचालक डॉ. एस. के.सरीन यांना घेण्यात आले आहे. सरीन, संचालक, लिव्हर अँड बिलीरी सायन्सेस , आणि नवी दिल्लीतील महाजन इमेजिंगचे, संस्थापक डॉ. हर्ष महाजन यांचा समावेश करण्यात आला.
उद्याच्या बैठकीत ब्रोकिंग्स इंडियाच्या संशोधन संचालक प्रा.शमिका रवी यांचे "साथीच्या वर्तनानुसार महामारीचे मार्गक्रमण" याविषयी सादरीकरणही होईल.
खासदार आणि अर्थविषयक संसदीय समितीचे अध्यक्ष जयंत सिन्हा हे वित्त आयोगाचे अध्यक्ष, सदस्य आणि वरिष्ठ अधिकारी यांच्यासमवेत यावेळी सहभागी होण्याची अपेक्षा आहे.
कोविड -19 संकटाच्या चालू असलेल्या आव्हानांवर मात करण्यासाठी भारत सरकारच्या काही दूरगामी प्रयत्नांची आयोगाने दखल घेतली. राज्यांसाठी जाहीर केलेल्या 15000 कोटी रुपयांच्या पॅकेजमुळे तळागाळातील गुंतवणूकीत वाढ होईल आणि सर्व जिल्हा रूग्णालयात संसर्गजन्य रोग विभाग आणि विभाग स्तरावर सार्वजनिक आरोग्य प्रयोगशाळेची स्थापना होईल. आवश्यक असलेल्या उपाययोजनांच्या मालिकेतील ही महत्त्वाची पहिली पायरी आहे.
पंतप्रधान कार्यालय
अरुणाचल प्रदेशातील बहिणी देशभक्तीपर तमिळ गाणे गाताना पाहून पंतप्रधानांनी व्यक्त केला आनंद
नवी दिल्ली, 20 जुलै 2022
अरुणाचळ प्रदेशातल्या बहिणी सुब्रमण्य भारती यांचे देशभक्तीपर तामिळ गीत गाताना पाहून पंतप्रधान नरेंद्र मोदी यांनी आनंद व्यक्त केला.
आपल्या ट्विट संदेशात पंतप्रधान म्हणाले:
“हे पाहून मला आनंद आणि अभिमान वाटतो. तमिळ भाषेतले गाणे गात 'एक भारत, श्रेष्ठ भारत' ची भावना दृढ केल्याबद्दल अरुणाचल प्रदेशातील आमच्या युवा शक्तीच्या या झळाळत्या ताऱ्यांना धन्यवाद.”
N.Chitale/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
माजी केंद्रीय मंत्री मेजर जसवंत सिंह  यांचे निधन
न
नवी दिल्ली, 27 सप्टेंबर 2020
लष्कराच्या नवी दिल्ली येथील रुग्णालयाला  कळविण्यास अत्यंत दु:ख होत आहे, की भारत सरकारातील माजी केंद्रीय कॅबिनेट मंत्री मेजर जसवंत सिंह  यांचे आज दिनांक 27 सप्टेंबर 2020 रोजी सकाळी 6:55 वाजता निधन झाले. त्यांना दिनांक 25 जून 2020 रोजी सैन्यदलाच्या रुग्णालयात विविध अवयवांचे कार्य थांबणे  ) आणि मस्तकाला जोराने झालेल्या जुन्या अपघाताच्या  उपचारासाठी भरती करण्यात आले असताना त्यांना आज हृदयविकाराचा झटका आला.
उपस्थित अनेक तज्ञ डाँक्टरांनी त्यांना वाचविण्यासाठी खूप प्रयत्न केले परंतु त्याला त्यांनी दाद दिली नाही आणि आज दिनांक 27 सप्टेंबर 2020 रोजी सकाळी 6:55 वाजता त्यांचे निधन झाले.
त्यांची कोविड चाचणी निगेटिव्ह आली होती.
R.Tidke/S.Patgoankar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
हनुमान जयंतीनिमित्त पंतप्रधानांनी जनतेला दिल्या शुभेच्छा
हनुमानाच्या चरणी वंदन
नवी दिल्ली, 6 एप्रिल 2023
पंतप्रधान नरेंद्र मोदी यांनी हनुमान जयंतीच्या शुभ मुहूर्तावर जनतेला शुभेच्छा दिल्या आहेत.
एका ट्विटमध्ये पंतप्रधान म्हणाले;
"तुम्हा सर्वांना हनुमान जयंतीच्या हार्दिक शुभेच्छा. या पावन पर्वानिमित्त मी भगवान हनुमान यांच्या चरणी वंदन करून प्रत्येकाच्या कल्याणाची कामना करतो. "S.Patil/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
अमेरिकेचे राष्ट्राध्यक्ष आणि प्रथम महिला यांचा भारत दौरा
नवी दिल्ली, 11 फेब्रुवारी 2020
पंतप्रधान नरेंद्र मोदी यांच्या आमंत्रणानुसार अमेरिकेचे राष्ट्राध्यक्ष डोनाल्ड ट्रम्प आणि प्रथम महिला मेलानिआ ट्रम्प 24-25 फेब्रुवारी 2020 रोजी भारताच्या अधिकृत दौऱ्यावर येणार आहेत. राष्ट्राध्यक्षांचा हा पहिलाच भारत दौरा आहे.
या कार्यक्रमात राष्ट्राध्यक्ष ट्रम्प आणि प्रथम महिला मेलानिआ, नवी दिल्ली आणि गुजरातच्या अहमदाबाद येथे होणाऱ्या शासकीय कार्यक्रमात सहभागी होतील आणि समाजातल्या विविध घटकांशी संवाद साधतील.
भारत आणि अमेरिकेतील वैश्विक रणनैतिक भागीदारी विश्वास, समान मूल्ये, परस्पर आदर आणि समजून घेण्यावर आधारित आहे. हे संबंध पंतप्रधान मोदी आणि राष्ट्राध्यक्ष ट्रम्प यांच्या नेतृत्वाखाली अधिक वृद्धिंगत झाले आहेत. व्यापार, संरक्षण, दहशतवाद प्रतिबंध, ऊर्जा, क्षेत्रीय व वैश्विक मुद्यांवर समन्वय त्याचप्रमाणे नागरिकांमधले संबंध अशा सर्वच क्षेत्रात द्विपक्षीय संबंधांमध्ये उल्लेखनीय प्रगती झाली आहे. या संबंधांचा आढावा घेण्यासाठी आणि रणनीतिक भागीदारी आणखी दृढ करण्यासाठी हा दौरा दोन्ही नेत्यांसाठी उत्तम संधी ठरेल.
B.Gokhale/S.Kakade/P.Malandkar
(Visitor Counter : 163
पंतप्रधान कार्यालय
जम्मू आणि काश्मीर मधील बस अपघाताबद्दल पंतप्रधानांकडून शोक व्यक्त
पंतप्रधान राष्ट्रीय मदत निधीमधून मदत जाहीर
नवी दिल्ली, 31 मे 2023
पंतप्रधान नरेंद्र मोदी यांनी जम्मू आणि काश्मीरमध्ये बस अपघातात झालेल्या जीवितहानीबद्दल शोक व्यक्त केला आहे. पंतप्रधानांनी अपघातग्रस्तांसाठी पंतप्रधान राष्ट्रीय मदत निधीमधून मदत जाहीर केली आहे.
पंतप्रधान कार्यालयाने ट्वीट केले आहे;
“जम्मू आणि काश्मीर मधील बस अपघाताबद्दल दुःख व्यक्त करून, पंतप्रधान @narendramodi यांनी, अपघातात मृत्युमुखी पडलेल्या प्रत्येक व्यक्तीच्या कुटुंबातील जवळच्या नातेवाईकाला पंतप्रधान राष्ट्रीय मदत निधीमधून 2 लाख रुपयांची मदत जाहीर केली आहे. जखमींना प्रत्येकी रुपये 50,000 रुपयांची मदत दिली जाईल.”N.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
77 व्या स्वातंत्र्यदिनाच्या भाषणात पंतप्रधान नरेंद्र मोदी यांनी दूरसंचार क्षेत्रात भारताने घेतलेल्या उत्तुंग भरारीबाबत मांडलेले ठळक मुद्दे
77 व्या स्वातंत्र्यदिनाच्या प्रसंगी, पंतप्रधान नरेंद्र मोदी यांनी नवी दिल्लीतील लाल किल्ल्याच्या तटबंदीवरून राष्ट्राला संबोधित करताना, तंत्रज्ञानाच्या क्षेत्रात देशाने केलेली उल्लेखनीय प्रगती अधोरेखित केली तसेच डिजिटलदृष्ट्या सक्षम भारताच्या महत्त्वावर भर दिला.
1.पंतप्रधान नरेंद्र मोदी यांनी आपल्या भाषणात भारताचे डिजिटल क्षेत्रातील उल्लेखनीय परिवर्तन अधोरेखित केले. देशाच्या दुर्गम भागातील कानाकोपऱ्यात इंटरनेट कनेक्टिव्हिटी पोहचवण्यासाठी केलेल्या वेगवान प्रयत्नांची माहिती देतांना त्यांनी सांगितले की डिजिटल क्रांतीचे लाभ प्रत्येक नागरिकापर्यंत पोहोचतील हे सुनिश्चित करत प्रत्येक गावात इंटरनेट पोहोचत आहे.
2. 2014 पूर्वीच्या काळात इंटरनेट डेटा टॅरिफ दर अतिशय महाग होते. त्या दिवसांचा पंतप्रधानांनी उल्लेख केला आणि सध्याच्या काळाशी त्याचा विरोधाभास जोडला, भारतात सध्या जगातील सर्वात स्वस्त इंटरनेट डेटा दर आहेत. खर्चातील या कपातीमुळे देशभरातील प्रत्येक कुटुंबाची लक्षणीय बचत झाल्याचे त्यांनी नमूद केले.
3. नरेंद्र मोदी यांनी 5G सुरु करण्याच्या दिशेने देशाची अधिक वेगवान प्रगती अधोरेखित करत नमूद केले की 5G सेवा सर्वात वेगवान आहे आणि 700 हून अधिक जिल्ह्यांपर्यंत पोहचली आहे.
तसेच
4. पंतप्रधानांनी 6G तंत्रज्ञानाच्या दिशेने प्रगती करण्याच्या महत्त्वाकांक्षी उद्दिष्टाची रूपरेषा देखील सांगितली आणि याला गती देण्यासाठी समर्पित कृतीदल स्थापन केल्याचे नमूद केले.
पार्श्वभूमी –
■ जगात 5G सेवा सर्वात जलद गतीने सुरुवात झाली आहे. 5G सेवा 700 हून अधिक जिल्ह्यांमध्ये उपलब्ध आहेत. 2014 पासून दररोज 500 BTS  स्थापित केले जात आहेत तर दररोज सुमारे 1,000 साइट्सच्या दराने 5G साइट्स उभारल्या जात आहेत.
■ अति-जलद ब्रॉडबँड सेवा सक्षम करण्यासाठी 5G नेटवर्क हे अत्याधुनिक तंत्रज्ञान सर्वात जलद गतीने आणण्यात आले.
■ 6G मानकांच्या विकासासाठी पुढाकार घेण्यात आला आहे. पंतप्रधान नरेंद्र मोदी यांनी ‘भारत 6G व्हिजन’ दस्तावेज प्रसिद्ध केला आहे , दूरसंचार विभागाने ‘भारत 6G अलायन्स’ नावाने कृती दल स्थापन केले आहे.
■ 4G मध्ये भारताने जगाचे अनुसरण केले असून 5G मध्ये जगासोबत मार्गक्रमण केले आणि आता 6G मध्ये जगाचे नेतृत्व करण्याचे उद्दिष्ट ठेवले आहे
■ मोबाईल डेटा दर 269रुपये /GB  वरून 10.1 रुपये /GB  पर्यंत कमी झाला आहे. मोबाईल सेवांचे दर झपाट्याने कमी झाले
■ भारतात तिसरे सर्वात कमी सरासरी डेटा टॅरिफ  आहे.
■ ईशान्य प्रदेश, सीमावर्ती भाग, नक्षलवाद प्रभावित क्षेत्रे, आकांक्षी जिल्हे आणि इतर दुर्गम भाग तसेच आपल्या बेटांमध्ये दर्जेदार दूरसंचार कनेक्टिव्हिटी आणि पायाभूत सुविधा पुरवण्यासाठी विशेष प्रयत्न करण्यात आले आहेत.
■ 1,224 कोटी रुपये खर्चून उभारण्यात आलेला समुद्राखालील केबल आधारित चेन्नई-अंदमान आणि निकोबार प्रकल्प पंतप्रधान नरेंद्र मोदी यांनी 10 ऑगस्ट 2020 रोजी राष्ट्राला समर्पित केला.
■ वाढीव उपग्रह बँडविड्थसह, अंदमान आणि निकोबार बेटांवर दूरसंचार नेटवर्कचा विस्तार देखील करण्यात आला आहे.
■ 1,072 कोटी रुपये खर्चून कोची- लक्षद्वीप बेट अंडर सी OFC लिंकचे बांधकाम पूर्ण झाले असून चाचणीसाठी वाहतूक सुरू करण्यात आली आहे. ती पूर्ण झाल्यावर, कोची आणि अकरा बेटांदरम्यान 100 GBPS सेवा पुरवेल.
■ संपूर्ण देशभरातील ज्या भागात 4G मोबाइल सेवा पोहचली नाही तिथे त्याच्या अंमलबजावणीसाठी एकूण 26,316 कोटी रुपये खर्च करण्यात आला आहे.
■ हा प्रकल्प दूर दुर्गम भागातील 24,680 गावांमध्ये 4G मोबाइल सेवा प्रदान करेल.
पंतप्रधान कार्यालय
पंतप्रधानांच्या हस्ते पश्चिम द्रुतगती मार्गावरच्या कुंडली-मानेसरचे आणि बालबगढ-मुजेसर मेट्रो लिंकचे उद्घाटन
नवी दिल्ली, 19 नोव्हेंबर 2018
हरियाणामधल्या गुरुग्रामजवळच्या सुलतानपूर येथे आज पंतप्रधान नरेंद्र मोदी यांच्या हस्ते पश्चिम परिघीय द्रुतगती मार्गावरच्या कुंडली-मानेसर-पलवाल या विभागाचे उद्घाटन झाले. त्याशिवाय, बालबगढ-मुजेसर मेट्रो लिंकचेही उद्घाटन झाले तसेच विश्वकर्मा कौशल्य विद्यापीठाचे भूमीपूजनही त्यांनी केले.
यावेळी झालेल्या सभेत बोलतांना या द्रुतगती मार्ग आणि मेट्रोमुळे हरियाणात वाहतूक क्षेत्रात आमूलाग्र बदल होईल असा विश्वास, पंतप्रधानांनी व्यक्त केला.
हा द्रुतगती महामार्ग प्रकल्प लवकरात लवकर पूर्ण करण्यास केंद्र सरकारचे प्राधान्य आहे, असे ते म्हणाले. या द्रुतगती मार्गामुळे दिल्ली आणि आसपासच्या परिसरातील प्रदूषण कमी होईल आणि जनतेचा प्रवास सुकर तसेच पर्यावरण स्नेही होईल, असा विश्वास पंतप्रधानांनी व्यक्त केला.
वाहतूक आणि दळणवळणाच्या क्षेत्राला गती देण्यावर भर देत, त्यामुळे देशात समृद्धी येते असे पंतप्रधान म्हणाले. वाहतुकीमुळे सर्वसामान्य जनता त्वरीत शहरांमध्ये पोहचू शकते, असे त्यांनी सांगितले. महामार्ग, मेट्रो, जलमार्ग अशा विविध मार्गांमुळे उत्पादन, बांधकाम आणि सेवा क्षेत्रात रोजगाराच्या मोठ्या संधी उपलब्ध होतील, असे पंतप्रधानांनी सांगितले. सध्या देशात दररोज 27 किलोमीटर लांबीचे महामार्ग बांधले जात असून केंद्र सरकारचा भारत बदलण्याचा संकल्पच साकार होत असल्याचे पंतप्रधानांनी सांगितले.
देशातल्या युवकांच्या आशा-आकांक्षा पूर्ण करण्यास सरकार कटिबद्ध असल्याचा पुनरुच्चार त्यांनी केला. हरयाणात निर्माण होणाऱ्या विश्वकर्मा कौशल्य विद्यापीठामुळे युवकांना कौशल्य विकासाचे शिक्षण आणि व्यावसायिक रोजगार उपलब्ध होतील, असे ते म्हणाले.
केंद्र सरकारच्या दृष्टीकोनानुसार हरियाणात योजनांची प्रभावी अंमलबजावणी सुरु असल्याबद्दल त्यांनी समाधान व्यक्त केले. देशाच्या विविध क्षेत्रात, विशेषत: क्रीडा क्षेत्रात हरयाणातील युवकांनी दिलेल्या योगदानाचंही त्यांनी कौतुक केले.
B.Gokhale/R.Aghor/P.Malandkar
(Visitor Counter : 50
संरक्षण मंत्रालय
भारतीय तटरक्षक दलाकडून महाराष्ट्र आणि गोव्यातील पूरग्रस्त भागात मदत आणि बचावकार्य
नवी दिल्ली, 25 जुलै 2021
भारतीय तटरक्षक दलाने महाराष्ट्र, गोव्यासह कर्नाटक राज्यातील पूरग्रस्त भागात नागरी प्रशासनाला सहकार्य करत मदत आणि बचावकार्य राबवले. महाराष्ट्रातील चिपळूण आणि महाडमध्ये आणि गोव्यातील गांजे धरण, उसगाव आणि कोडली परिसरात हवाई पाहणी केली. तसेच हेलिकॉप्टरच्या माध्यमातून सुमारे 100 किलोची सामग्री पोहचवली.
रत्नागिरी जिल्ह्यात तटरक्षक दलाने भारतीय नौदल आणि भारतीय हवाई दलाला एनडीआरएफच्या जवानांची ने-आण करण्यासाठी मदत केली.
25 जुलै 2021 पर्यंत, तटरक्षक दलाने 215 नागरिकांचे प्राण वाचवण्यात यश मिळवले.S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 193
पंतप्रधान कार्यालय
आज केवडिया हे एक प्रमुख जागतिक पर्यटन स्थळ म्हणून उदयाला येत आहेः पंतप्रधान मोदी
नवी दिल्ली, 17 जानेवारी 2021
पंतप्रधान नरेंद्र मोदी म्हणाले की गुजरातमधील केवडिया हा आता काही दुर्गम भागातील छोटासा तालुका राहिला नाही तर तो जगातील सर्वात मोठे पर्यटन स्थळ बनले आहे. देशातील विविध प्रांतांना गुजरातमधील केवडियाशी जोडणार्या आठ गाड्यांना रवाना केल्यानंतर आणि राज्यातील रेल्वेशी संबंधित अनेक प्रकल्पांचे उद्घाटन व्हिडिओ कॉन्फरन्सिंगच्या माध्यमातून केल्यानंतर मोदी बोलत होते.
केवडियाचा विकासाचा प्रवास सुरू ठेवत पंतप्रधानांनी सांगितले की स्टॅच्यू ऑफ युनिटी स्टॅच्यू ऑफ लिबर्टी पेक्षाही अधिक पर्यटकांना आकर्षित करत आहे. देशाला समर्पित झाल्यानंतर स्टॅच्यू ऑफ युनिटी पाहण्यासाठी 50 लाखाहून अधिक पर्यटक येऊन गेले आहेत आणि कोरोना काळात बंद राहिल्यानंतर ते आता पुन्हा लक्ष वेधून घेत आहे. संपर्क व्यवस्था जसजशी सुधारेल , तसतसे केवडियामध्ये दररोज सुमारे एक लाख पर्यटक भेट देतील असा अंदाज व्यक्त केला जात आहे. पर्यावरणाचे रक्षण करताना अर्थव्यवस्था आणि पर्यावरणाच्या नियोजित विकासाचे केवडिया हे उत्तम उदाहरण असल्याचे पंतप्रधान म्हणाले.
सुरुवातीला केवडिया हे पर्यटनस्थळ म्हणून विकसित करण्याचा प्रस्ताव स्वप्नवत वाटत होता. जुन्या पद्धतीचे कामकाज पाहता, रस्ते, पथदिवे, रेल्वे, पर्यटकांची राहण्याची काहीही सोय नव्हती आता केवडिया सर्व सुविधांसह संपूर्ण कुटुंबासाठी उत्तम पर्यटन स्थळ बनले आहे. येथील आकर्षणांमध्ये, भव्य स्टॅच्यू ऑफ युनिटी, सरदार सरोवर, विशाल सरदार पटेल प्राणीविज्ञान पार्क, आरोग्य वन आणि जंगल सफारी आणि पोषण पार्क यांचा समावेश आहे. यात ग्लो गार्डन, एकता क्रूझ आणि वॉटर स्पोर्ट्स देखील आहेत. पंतप्रधान म्हणाले, वाढत्या पर्यटनामुळे आदिवासी तरुणांना रोजगार मिळत आहे आणि स्थानिक लोकांना आधुनिक सुविधा मिळत आहेत. एकता मॉलमध्ये स्थानिक हस्तकलेच्या वस्तूंसाठी नवीन संधी आहेत. आदिवासी गावांमध्ये होम स्टेसाठी सुमारे 200 खोल्या विकसित केल्या जात आहेत असेही त्यांनी नमूद केले.
वाढते पर्यटन लक्षात घेऊन केलेल्या केवडिया स्थानकाच्या विकासाबाबत पंतप्रधानांनीही माहिती दिली. इथे आदिवासी आर्ट गॅलरी आणि प्रेक्षक गॅलरी आहे जिथून स्टॅच्यू ऑफ युनिटीची झलक पाहता येईल.
ध्येय-केंद्रित प्रयत्नातून भारतीय रेल्वेच्या कायापालटाबाबत पंतप्रधानांनी विस्तृत भाष्य केले. ते म्हणाले की, प्रवासी आणि वस्तू वाहतुकीच्या पारंपारिक भूमिकेशिवाय रेल्वे पर्यटन आणि धार्मिक महत्त्व असलेल्या ठिकाणांना थेट संपर्क व्यवस्था पुरवत आहे. ते म्हणाले की अहमदाबाद-केवडियासह अनेक मार्गांवरील जनशताब्दीमध्ये आकर्षक ‘व्हिस्टा-डोम कोच’ असतील.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
भारत आणि नामिबिया आणि पनामा यांच्या निवडणूक व्यवस्थापन संस्थांमधील सामंजस्य कराराला मंत्रिमंडळाची मंजुरी
नवी दिल्ली, 6 फेब्रुवारी 2019
पंतप्रधान नरेन्द्र मोदी यांच्या अध्यक्षतेखाली केंद्रीय मंत्रिमंडळाने आज भारत आणि नामिबिया निवडणूक आयोग आणि पनामा निवडणूक न्यायाधिकरण दरम्यान निवडणूक व्यवस्थापन आणि प्रशासन क्षेत्रातील सहकार्याबाबत सामंजस्य कराराच्या प्रस्तावाला मंजुरी दिली आहे.
प्रमुख वैशिष्ट्ये :
या करारात असे मानक अनुच्छेद/कलमे समाविष्ट आहेत जे निवडणूक व्यवस्थापन आणि प्रशासन क्षेत्रातील सहकार्याला प्रोत्साहन देतील . यामध्ये निवडणूक प्रक्रियेच्या संघटनात्मक आणि तांत्रिक विकास क्षेत्रांतील माहिती आणि ज्ञानाचे आदान-प्रदान करणे, माहितीचे आदान-प्रदान , संस्थागत बळकटीकरण आणि क्षमता निर्मिती, कर्मचाऱ्यांना प्रशिक्षण, नियमित विचार-विनिमय आदींचा समावेश आहे.
प्रभाव:
या करारामुळे द्विपक्षीय सहकार्याला प्रोत्साहन मिळेल.नामिबिया निवडणूक आयोग आणि पनामा निवडणूक न्यायाधिकरण यांच्यासाठी तांत्रिक सहकार्य/क्षमता निर्माण करणे हा या कराराचा उद्देश आहे. निवडणूक व्यवस्थापन आणि प्रशासन क्षेत्रात सहकार्य आणि त्या देशांमध्ये निवडणुका घेण्यात मदत करणे याचा यात समावेश आहे. यामुळे भारताच्या आंतरराष्ट्रीय संबंधांना चालना मिळेल.
B.Gokhale/S.Kane/P.Malandkar
(Visitor Counter : 71
पंतप्रधान कार्यालय
हैदराबाद आणि सिकंदराबादमधील एमएमटीएस रेल्वेजाळ्याच्या 90 किमीपर्यंत विस्ताराच्या कामाची पंतप्रधानांनी केली प्रशंसा
नवी दिल्ली, 21 एप्रिल 2023
हैदराबाद आणि सिकंदराबादमध्ये एमएमटीएस रेल्वेजाळ्याच्या 90 किमीपर्यंत विस्ताराच्या कामाची पंतप्रधानांनी प्रशंसा केली आहे.
दक्षिण मध्य रेल्वेने केलेल्या ट्विटला प्रतिसाद देताना आपल्या ट्विटर संदेशात पंतप्रधान म्हणाले;
"याचा लाभ हैदराबाद, सिकंदराबाद आणि आसपासच्या भागातील लोकांना होईल."
S.Tupe/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
केंद्र सरकारकडून राज्यांना दोन कोटींपेक्षा जास्त एन-95 मास्क्स आणि एक कोटींपेक्षा जास्त पीपीई विनामूल्य वितरीत
नवी दिल्ली, 3 जुलै 2020
कोविड-19 चा प्रसार, संसर्ग रोखण्यासाठी आणि त्याच्या व्यवस्थापनासाठी केंद्र सरकार, राज्य सरकारे आणि केंद्रशासित प्रदेश यांच्यासह अथक प्रयत्न करत आहेत. महामारीशी लढण्यासाठी आरोग्ययंत्रणा सक्षम करणे ही केंद्रची मध्यवर्ती भूमिका आहे.
कोविड-19 संबधित सुविधा वाढवण्यासोबतच केंद्र, राज्ये आणि केंद्रशासित प्रदेशांना वैद्यकिय साहित्याचा विनामूल्य पुरवठा करत आहे. भारत सरकारने पुरवठा केलेले बरेचसे साहित्य हे सुरुवातीला देशात उत्पादित केलेले नव्हते, तसेच महामारीच्या काळात जागतिक पातळीवर असलेल्या वाढीव मागणीमुळे विदेशी बाजारात सहजपणे उपलब्धही नव्हते.
तरीही, आरोग्य आणि कुटुंबकल्याण मंत्रालय, वस्त्रोद्योग मंत्रालय आणि औषध विभाग, उदयोग प्रोत्साहन आणि अंतर्गत व्यापार विभाग , संरक्षण, संशोधन आणि विकास संस्था  आणि इतरांच्या सहकार्याने या कालावधीत देशांतर्गत उद्योगांना पीपीई, एन-95 मास्क्स, व्हेंटिलेटर्स आदी महत्वाच्या वैद्यकिय साहित्याचे उत्पादन आणि पुरवठा करण्यास प्रोत्साहन मिळाले. याचा परिणाम म्हणजे आत्मनिर्भर भारत आणि मेक इन इंडिया या कल्पना दृढ झाल्या आणि भारत सरकारकडून पुरवठा केल्या गेलेल्या बहुतांश वस्तू देशांतर्गत उत्पादित झाल्या.
1 एप्रिल 2020 पासून केंद्राने 2.02 कोटींपेक्षा जास्त एन-95 मास्क्स आणि 1.18 कोटींहून जास्त पीपीई संच राज्ये आणि केंद्रशासित प्रदेशांना विनामूल्य वितरीत केले. याशिवाय 6.12 कोटींहून जास्त HCQ गोळ्याही त्यांना वितरित केल्या.
याशिवाय आतापर्यंत 11,300 ‘मेक इन इंडिया’ व्हेंटिलेटर्स विविध राज्ये/केंद्रशासित प्रदेश, केंद्रीय संस्था यांना पाठवण्यात आले त्यापैकी 6154 व्हेंटिलेटर विविध रुग्णालयापर्यंत पोचवले आहेत. आरोग्य मंत्रालयाने 1.02 लाख ऑक्सिजन सिलेंडर राज्ये/केंद्रशासित प्रदेशांना पाठवले त्यापैकी 72,293 हे थेट ऑक्सिजन बेडला लावता येण्यासारखे होते .
आतापर्यंत, आरोग्य मंत्रालयने 7.81 लाख पीपीई आणि 12.76 लाख एन95 मास्क दिल्लीत, 11.78 लाख पीपीई आणि 20.64 N95 मास्क महाराष्ट्रात, आणि 5.39 लाख पीपीई आणि 9.81 लाख एन95 मास्क तामिळनाडूला दिले आहेत.
कोविड-19 संबधी सर्व योग्य आणि अद्ययावत माहितीसाठी तसेच तांत्रिक बाबी, मार्गदर्शन आणि सूचना यांसाठी नियमितपणे https://www.mohfw.gov.in/ आणि @MoHFW_INDIA ला भेट द्या.
कोविड-19 संबधित तांत्रिक शंका असल्यास त्या technicalquery.covid19[at]gov[dot]in ला पाठवाव्यात तर इतर प्रश्न ncov2019[at]gov[dot]in and @CovidIndiaSeva ला पाठवाव्यात.
कोविड-19 संबधी कोणतीही शंका असल्यास आरोग्य आणि कुटूंबकल्याण मंत्रालयाचा हेल्पलाईन क्रमांक +91-11-23978046 किंवा 1075 या  क्रमांकावर फोन करा.
राज्ये तसेच केंद्रशासित प्रदेशांचे हेल्पलाईन क्रमांक https://www.mohfw.gov.in/pdf/coronvavirushelplinenumber.pdf इथे उपलब्ध आहेत.S.Tupe/V.Sahajrao/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(